**Конспект за провеждане на изпит по**

СЪДЕБНА МЕДИЦИНА

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Избираема |
| Водещ преподавател | Д-р Марин Балтов, д.м. |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 30/42 |

**II. Тематично съдържание на учебния курс**

**Тема 1**

Исторически аспекти на съдебната медицина. Предмет, задачи, съдържание на съдебната медицина. Процесуални основи и организация на съдебномедицинската експертиза в България. Видове експертизи. Обектина съдебномедицинска експертиза. Увреждания и смърт от различни външни въздействия. Определение и класификация на уврежданията. Разстройство на здравето и смърт от действието на механични фактори. Обща характеристика на уврежданията. Увреждания от твърди тъпи предмети. Определение, характеристика. Видове увреждания - охлузване, кръвонасядане; рани- механизъм на причиняване. Задачи на експертизата при тези увреждания.

**Тема 2**

Съдебномедицинска експертиза при увреждания от транспортни средства. Определение, класификация, видове. Автомобилна травма. Характеристика на уврежданията при различните видове автомобилна травма. Задачи на експертизата. Увреждания от падане. Падане от по-голяма височина и падане от ръста – характеристика на уврежданията. Задачи на експертизата.

**Тема 3**.

Увреждания от остри предмети. Характеристика на уврежданията при прободни, порезни, прободно-порезни и посечни предмети. Задачи на експертизата.

**Тема 4- 2 учебни часа.**

Увреждания от огнестрелни предмети (оръжия). Характеристика на уврежданията при упор, близък изстрел, далечен изстрел, раневи канал. Задачи нае кспертизата. Увреждания от експлозиви.

**Тема 5 – 2 учебни часа**.

Разстройство на здравето и смърт от остракислородна недостатъчност (механични асфиксии). Общи въпроси. Класификация. Характеристика на различните видове механични асфиксии - обесване, загърляне, удушване, притискане (запушване) на дихателните отвори, притискане на снагата, запушване на дихателните пътища, удавяне, автоеротична асфиксия. Задачи на експертизата.

**Тема 6 – 2 учебни часа.**

Разстройство на здравето и смърт от действие на висока температура, ниска температура, поразяване от електрически ток. Обща характеристика на уврежданията. Специални съдебномедицински въпроси. Разстройство на здравето и смърт от действието на химични вещества (съдебно медицинска токсикология). Остро алкохолно опиване. Задачи на експертизата.

**Тема 7**

Съдебномедицинска експертиза на живи лица. Съдебномедицинска експертиза на телесните повреди по наказателния кодекс на РБ – чл. 128, 129 и 130 от НК. Задачи на експертизата.

**Тема 8**

Съдебномедицинска експертиза на живи лица. Съдебномедицинска експертиза по въпросите на пола, проявите на пола и половите престъпления - блудство, изнасилване и хомосексуални действия. Задачи на експертизата.

**Тема 9**

Съдебномедицинска експертиза на труп. Умиране, смърт и диагноза на смъртта. Класификация на смъртта. Ролята на лекаря експерт в решаването народа на насилствената смърт и други правни въпроси.

**Тема 10**

Съдебномедицинска експертиза на труп. Трупни изменения. Обща характеристика и съдебномедицинско значение. Определяне времето на настъпване на смъртта.

**Тема 11**

Съдебномедицинскае кспертиза на труп. Оглед на трупа на местонамирането му. Участие на лекар в огледа на местопроизшествието. Задачи, поводи и общи правила на съдебномедицинското изследване на трупа.

**Тема 12**

Съдебномедицинска експертиза на труп. Повторна аутопсия и ексхумация. Изследване на трупове на неизвестни лица, обезобразени, разчленени и скелетирани трупове. Съдебномедицинска експертиза нат рупове на новородени. Съдебномедицинска експертиза на трупове, починали от ненасилствена скоропостижна смърт.

**Тема 13**

Съдебномедицинска идентификация на живи лица и трупове на лица с неустановена самоличност.

**Тема 14**

Съдебномедицинска експертиза на веществени доказателства. Общи данни, събиране, изземване и изпращане на веществените доказателства за изследване. Съдебномедицинско изследване на следи от кръв. Лабораторни методи за изследване и доказване на зацапвания съмнителни за кръв.

**Тема 15**

Съдебномедицинска експертиза на веществени доказателства. Изследване на косми. Изследване на сперма. Съдебномедицинско изследване на други отделяния, тъкани и органи от човека. Основни етапи при ДНК – анализ.

**III. Материали за самостоятелна подготовка**

Учебник по Съдебна медицина, за юристи, автор доц. д-р Иван Дойчинов, издаден 1997 год. издателство „Ганком принт” гр. Карлово.

Учебник по Съдебна медицина, за юристи, автор проф. д-р Стойчо Радонов, издаден 1999год., издателство „Сиела” гр. София.

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмен. Студентите пишат по един въпрос, или по три фрагмента от различни въпроси.

**4. Критерии за оценяване**

Целта е да се разбере какви познания по съдебна медицина притежават студентите. Да са запознати в детайли какво представлява съдебната медицина, какви са нейните обекти, уменията им правилно да интерпретират медико-биологичните характеристики на телесните повреди и да боравят с съдебномедицинските термини.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.